Polisie vra hulp in soektog na vermiste | Netwerk24
Polisie vra hulp in soektog na vermiste
Deur Cara-Lee Dorfling 17 November 2019 18:00
Kevin Crouse Foto: Verskaf
Die polisie in Port Elizabeth vra hulp in hul soektog na die vermiste Kevin Crouse, 'n inwoner van die stad.
Crouse (50) is Vrydag omstreeks 07:00 laas gesien toe hy sy huis in Dickensstraat in Sentraal verlaat het. Hy en sy ma woon saam, maar dit is onduidelik waarheen hy die oggend is.
Crouse het nie teruggekeer nie en is later deur sy broer as vermis aangemeld.
Kapt. Sandra Janse van Rensburg, polisiewoordvoerder, sê die polisie het na hom gesoek by die plekke wat hy gewoonlik besoek het. Daar is ook by plaaslike hospitale navraag gedoen.
Enigeen wat moontlik inligting het oor waar Crouse is, word versoek om die Humewood-polisiekantoor te bel by 041 504 5019/18, óf die Stop Misdaadnommer by 08600 10111.